Žmogus aukštoje pilyje (serialas)
Žmogus aukštoje pilyje (angl. The Man in the High Castle) – alternatyvios istorijos TV serialas, sukurtas pagal to paties pavadinimo JAV rašytojo – fantasto Philip K. Dick – romaną. Viso sukurti 4 sezonai po 10 serijų. Serialo veiksmas vyksta 1962 m. Antrasis pasaulinis karas baigėsi nacių pergale ir dabar JAV teritorija padalinta tarp Trečiojo reicho ir imperialistinės Japonijos, o tarp jų likusi buferinė zona, vadinama neutralia teritorija. Šalyje dar veikia pasipriešinimo judėjimas, kurio atstovus persekioja tiek SS, tiek japonų slaptoji karo policija.